



Γιατροί του Κόσμου: Απομακρύνετε τα ασυνόδευτα παιδιά από τη Μόρια!

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Θύμα ομαδικού βιασμού από τέσσερις 17χρονους ομοεθνείς του έπεσε, σύμφωνα με καταγγελία, στο hot spot της Μόριας, 16χρονος ασυνόδευτος πρόσφυγας από το Πακιστάν.Σύμφωνα με τα όσα έχουν γίνει γνωστά ως τώρα, το γεγονός συνέβη το βράδυ του περασμένου Σαββάτου όταν οι δράστες πλησίασαν το θύμα και έπειτα από απειλές και εκβιασμούς το βίασαν. Οι τέσσερις, σύμφωνα με την Αστυνομία, χρησιμοποίησαν βία κατά του 16χρονου, τον οποίο απειλούσαν με σιδερένιους λοστούς, ενώ επιπλέον κατέγραψαν με τα κινητά τηλέφωνά τους τις πράξεις τους.Το πρωί της επόμενης ημέρας, ο 16χρονος Πακιστανός κατήγγειλε το γεγονός σε εργαζόμενο σε μη Κυβερνητική Οργάνωση που επιχειρεί στο hot spot. Μετά την καταγγελία, οι τέσσερις δράστες συνελήφθησαν από τους αστυνομικούς και το θύμα υποβλήθηκε σε ιατροδικαστική εξέταση, τα ευρήματα της οποίας επιβεβαίωσαν όσα είχαν καταγγελθεί.Μάλιστα, τα τρία κινητά τηλέφωνα, τα οποία χρησιμοποίησαν, κατασχέθηκαν και αποτελούν στοιχεία της δικογραφίας μια και αποδεικνύουν την αποτρόπαια πράξη τους.Οι δράστες οδηγούνται σήμερα στον ανακριτή ενώ ο 16χρονος παρακολουθείται από παιδοψυχολόγο.Σύμφωνα με πληροφορίες, όλοι οι δικηγόροι που ορίστηκαν αυτεπάγγελτα ως υπερασπιστές των τεσσάρων παραιτήθηκαν αμέσως μόλις διάβασαν τη σχηματισθείσα δικογραφία.Mε τον πιο δραματικό τρόπο επιβεβαιώθηκαν οι φόβοι και οι προειδοποιήσεις των Γιατρών του Κόσμου για τους κινδύνους που εγκυμονούν για τη σωματική και ψυχική υγεία των ασυνόδευτων ανηλίκων προσφύγων και μεταναστών οι συνθήκες φιλοξενίας στο Κέντρο Υποδοχής της Μόριας στη Λέσβο.Ο βιασμός του 16χρονου Πακιστανού από ομοεθνείς του που φέρεται να έγινε στο Κέντρο το περασμένο Σάββατο έφερε στο προσκήνιο «το ζήτημα της παρατεταμένης κράτησης των ασυνόδευτων ανηλίκων που κρατούνται στη Μόρια Λέσβου και των σοβαρών επιπτώσεων που επιφέρει στην ψυχική τους υγεία» επισημαίνουν οι Γιατροί του Κόσμου, εκφράζοντας παράλληλα τη βαθιά τους λύπη σχετικά με το περιστατικό και ζητώντας από τους αρμόδιους να προβούν έστω και τώρα στις δέουσες ενέργειες.Η παρέμβαση των Γιατρών του ΚόσμουΣε σχετική ανακοίνωση που εξέδωσαν περιγράφουν τις δράσεις και τις ενέργειές τους αμέσως μόλις ενημερώθηκαν για τον βιασμό του Πακιστανού εφήβου. «Κλιμάκιο της οργάνωσης μας προσήλθε άμεσα στο χώρο του Κέντρου λίγο μετά τα μεσάνυχτα του Σαββάτου (24.09.2016), ανταποκρινόμενη σε σχετικό αίτημα της Υπηρεσίας Υποδοχής και Ταυτοποίησης, προκειμένου να συνδράμει στην αντιμετώπιση του περιστατικού» αναφέρεται στην ανακοίνωση.Κατά την ατομική συνεδρία που είχε ο 16χρονος με ψυχολόγο των Γιατρών του Κόσμου ο ανήλικος δήλωσε ότι κακοποιήθηκε σεξουαλικά από συνομήλικούς του εντός του χώρου όπου φιλοξενούνται οι ασυνόδευτοι ανήλικοι, δηλαδή εντός του Κέντρου Υποδοχής της Μόριας.Οι εκπρόσωποι των Γιατρών του Κόσμου εκτίμησαν πως δεδομένης της σοβαρότητας του περιστατικού, έπρεπε να ενημερωθεί άμεσα ο Διοικητής του Κέντρου, ώστε να προβεί στις δέουσες και προβλεπόμενες διαδικασίες από το νόμο και να αναζητηθεί άμεσα εναλλακτικός χώρος φιλοξενίας του ανηλίκου, εκτός του κέντρου σε μεταβατική δομή φιλοξενίας.Αναγκαία η απομάκρυνση των ασυνόδευτων ανηλίκων από τη ΜόριαΓια το συγκεκριμένο θέμα οι Γιατροί του Κόσμου - Ελλάδας υποστηρίζουν πως έχουν απευθύνει σειρά επιστολών και παρεμβάσεων προς όλους τους εμπλεκόμενους φορείς ζητώντας να βρεθεί άμεσα λύση για τα ασυνόδευτα παιδιά που παραμένουν στο Κέντρο υποδοχής της Μόριας. Το πρώτο βήμα που πρέπει να γίνει, όπως αναφέρουν, είναι η απομάκρυνσή τους από το Κέντρο και η μεταφορά τους σε κατάλληλες δομές φιλοξενίας.«Αποτελεί παγία θέση της Οργάνωσής μας ότι τα παιδιά μετανάστες και πρόσφυγες που φτάνουν στην Ευρώπη μετά από δύσκολα και επικίνδυνα ταξίδια θα πρέπει πρώτα από όλα να αντιμετωπίζονται ως παιδιά – υποκείμενα δικαιωμάτων και όχι ως παραβάτες της μεταναστευτικής νομοθεσίας» υπογραμμίζουν οι εκπρόσωποι των Γιατρών του Κόσμου Ελλάδας και απευθύνουν για μία ακόμα φορά έκκληση προς τις αρμόδιες αρχές να λάβουν άμεσα πρωτοβουλίες για την μεταφορά των ανηλίκων που παραμένουν στη Μόρια σε κατάλληλες δομές φιλοξενίας. Ενδεικτικά αναφέρουν την αναδοχή που ήδη εφαρμόζεται ευρέως στην Ευρώπη, ως ένα από τα μέτρα προστασίας που διασφαλίζουν το βέλτιστο συμφέρον των παιδιών.